
12 de abril de 2026
PASCUA 2º-A
Domingo da Misericordia
Xn. 20, 19-31: "Aos oito días chegou 
Xesús e púxose no medio".
Mensaxe: Tomé desde as súas dúbidas e preguntas dinos: VIVE!


1. MONICIÓN DE ENTRADA
Irmáns e irmás: Estamos felices de celebrar a Pascua, o paso do Señor resucitado entre nós. Presídenos o cirio pascual que representa a Cristo resucitado e que hoxe como aquel primeiro domingo quere facerse presente entre nós. Cristo VIVE na comunidade que se reúne cada domingo no seu nome. El vén darnos a súa paz, a alimentarnos co seu Pan e a regalarnos o seu Espírito e o seu perdón. El vén sobre todo a facernos fortes na fe superando as dúbidas que como Tomé nos poden axexar. Neste domingo da Misericordia, comecemos. 
(Podemos destacar o cirio pascual, unha foto das chagas de Xesús e unha frase: “Meu Señor e meu Deus”). 
-No nome do Pai… Cristo Resucitado, que nos trae a alegría e a paz e fortalece a nosa fe, sexa convosco.

2. SÚPLICAS DE PERDÓN OU ASPERSIÓN
[image: ]- O mesmo que no Domingo pasado, seguimos revivindo a luz, a vida, a alegría da Pascua de Resurrección. O Bautismo que todos recibimos imos simbolizar coa auga que, o sacerdote, deposita sobre as nosas cabezas. Renovemos o noso amor a Xesucristo. Dicímoslle que El é o máis grande que temos. Cando o sacerdote pase ao lado de nós, en sinal de respecto, inclinemos un pouco as nosas cabezas.    
(O sacerdote asperxe con auga bendita aos presentes). 
-(Se non se fai a aspersión) Ante Cristo resucitado sentímonos pecadores, pedímoslle perdón desde o corazón, desde ese lugar onde El se comunica connosco e xuntos dicímoslle: Eu confésome...

3. MONICIÓN ÁS LECTURAS
As lecturas que escoitamos neste día son unha chamada a construír a nosa Igrexa na fraternidade, a acollida e a comprensión. Ademais, a segunda, lémbranos o importante que é pensar as metas cara ás cales nos encamiñamos. Finalmente, o Evanxeo, fálanos de como Tomé, sen ver, custáballe crer en Xesús Resucitado. Que nós, ao contrario, sexamos capaces de seguir a Xesús aínda sen velo. Que nos fiemos da súa Palabra e do testemuño que outros nos deron. 

4. ORACIÓN DOS FIEIS 
   A Xesús resucitado, vida e esperanza da humanidade enteira, rogámoslle dicindo: 
                     -Creo Señor, pero aumenta a miña fe. –Meu Señor e meu Deus! 
1. Para que a Igrexa nos facilite o encontro con Cristo resucitado. Oremos. 
2. Para que acollamos cada domingo a invitación de estar aquí con Xesús e celebrar a fe en comunidade. Oremos. 
3. Para que levemos á Eucaristía as nosas ilusións, a nosa vida parroquial e familiar. Oremos. 
4. Para que os cristiáns valoremos máis o domingo como día de encontro co Señor resucitado e coa comunidade cristiá. Oremos. 
5. Para que cada domingo acudamos toda a familia ao encontro co Resucitado e á volta repartamos as tarefas de casa para que sexa día de descanso para toda a familia. Oremos. 
6. Para que valoremos o tesouro da fe, coidémola formémonos e transmitámola aos nosos fillos. Oremos. 
7. Polos que dubidan ou se botan atrás na fe, para que descubran que a fe nos dá o sentido da vida, a alegría de sentirnos acompañados por Xesús nos nosos camiños. Oremos. 
8. Polos falecidos, polos enfermos, polos que o pasan mal. Oremos. 

    Escoita, Cristo resucitado, a nosa oración. Ti que vives e reinas por sempre, eternamente. Amén. 

[image: Adoró a Jesús diciendo: “¡Señor mío, y Dios mío!”]5. PROCESIÓN DE OFRENDAS
-FOTOGRAFÍAS DE CRISTO RESUCITADO: Xesús resucitado está presente no medio de nós, na comunidade, onde dúas ou máis persoas nos reunimos no seu nome. Grazas, Xesús pola túa presenza. 
-LÁMPADA: Con esta lámpada acesa coa palabra “FE” queremos ofrecer ao Señor o noso desexo de que El alimente e anime a nosa confianza nel, superando as dúbidas como Tomé. 
-PAN E VIÑO: Cristo faise presente entre nós cada domingo na mesa da altar como Pan do ceo e na mesa da Palabra como a luz que nos guía. Que valoremos a eucaristía, que acudamos sempre a ela para recibir o seu Espírito, o seu perdón, a súa paz e o seu Pan. 

6. BENDICIÓN
‑ Deus, noso Pai, que pola Resurrección de Xesús, o Señor, redimiunos e fíxonos seus fillos, tamén nos encha de alegría e nos dea a súa bendición. Amén. 
- E xa que pola Resurrección do seu Fillo recibimos o don da liberdade verdadeira, pola súa bondade recibamos tamén a herdanza eterna. Amén. 
- E, pois confesando a fe resucitamos con Cristo no bautismo, polas nosas boas obras merezamos ser admitidos no ceo. Amén. 
- E a bendición de Deus… 
-Podedes ir en paz. Aleluia, aleluia. 
–Deámoslle grazas a Deus. Aleluia, Aleluia. 

